  Туспуктэм: Григорий Фомин Майя Бывальцева 2023-тӥ арын толшорысен Удмуртиын Ижкар – Кез – Ижкар маршрутъя поездъёс выльысь ветлыны кутскизы. Со сярысь Горький чугун сюреслэн пресс-службаез ивортӥз. « Улосвылын транспорт инфраструктураез азинтыны кулэ, нырысь ик кыдъёкысь ёросъёсын, кытысь элькунлэн шоркараз секыт вуыны. Удмуртиын Горький чугун сюресэн ӵош пригородной сообщениез паськытгес кариськомы, мукет тарнспортэн ӵошатыса, со тужгес кышкыттэм но умой » Алексей Горбачёв, Удмуртиысь транспортъя но сюрес возёсъя министр Ижкар – Кез – Ижкар маршрутэтӥ поездъёс кӧснуналъёсы но арнянуналъёсы ветлозы. Калыкез рельсаос вылтӥ ветлӥсь РА-2 но РА-3 автобусъёс нуозы-ваёзы. Ижысь поезд 11 час 55 минутэ потоз но Кезэ 15 час 50 минутэ вуоз. Кез станциысь 17 час 56 минутэ кошкоз но Иже 21 час 42 минутэ вуоз. Тегъёс: Кез Ижкар поездъёс Удмуртия  